Segona fugida del narco més buscat del món\nEl Chapo, cap del càrtel de Sinaloa, s’escapa d’una presó de màxima seguretat a Mèxic per un túnel secret\nFRAN RICHART Ciutat De Mèxic 13/07/2015 00:00\n651x366 ENGRANDINT LA LLEGENDA Quan, el febrer del 2014, van detenir Joaquín El Chapo Guzmán, van exhibir-lo emmanillat en un breu recorregut davant les càmeres. Aquella victòria de la política de seguretat del president Enrique Peña Nieto va quedat ahir esborrada. / ALFREDO ESTRELLA / AFP ENGRANDINT LA LLEGENDA Quan, el febrer del 2014, van detenir Joaquín El Chapo Guzmán, van exhibir-lo emmanillat en un breu recorregut davant les càmeres. Aquella victòria de la política de seguretat del president Enrique Peña Nieto va quedat ahir esborrada. / ALFREDO ESTRELLA / AFP\nCom si es tractés de la pel·lícula Cadena perpètua, el narcotraficant Joaquín Guzmán Loera, àlies El Chapo, va fugar-se dissabte a la nit de la presó de màxima seguretat de l’Altiplano, ubicada a Almoloya de Juárez, a l’estat de Mèxic, en una operació espectacular d’enginyeria subterrània. És la segona vegada que el cap del càrtel de Sinaloa, un dels més violents i poderosos del món, protagonitza una fuga des d’un centre penitenciari d’alta seguretat. La primera va ser el 2001 a Puente Grande, des d’on suposadament es va escapolir amagat en un carro de la bugaderia.\nEl Chapo, de 58 anys, va desaparèixer a les 20.52 hores de dissabte de l’àrea de dutxes de la presó per un forat de 50 per 50 centímetres d’amplada i metre i mig de profunditat, al qual es va introduir per arribar a un altre conducte vertical de 10 metres de profunditat que tenia una escala. Un cop fet el descens, el narcotraficant va arribar a un túnel de quilòmetre i mig de longitud i metre setanta d’altura, amb llum i ventilació, que presumiblement va recórrer sobre una moto, fins a arribar a una casa de seguretat situada al barri de Santa Juanita, prop de la ciutat de Toluca.\nFeia poc menys d’un any i mig que El Chapo, el narcotraficant més buscat del món, havia sigut detingut sense disparar un sol tret a la ciutat de Mazatlán, a Sinaloa. En aquella ocasió la policia federal va trobar set túnels que connectaven diverses cases de la ciutat, per on El Chapo es movia ocultant-se de la policia.\nLa seva caiguda va ser exhibida en un petit recorregut en què apareixia emmanillat a l’hangar de la Procuradoria General de la República i immediatament empresonat a l’Altiplano, on hi ha molts grans capos del narcotràfic mexicà, com Servando Gómez, la Tuta ; Miguel Ángel Treviño Morales, el Z-40, i Edgar Valdez, la Barbie.\nL’amo de la presó\nIgual que el 2001, quan era vox populi que El Chapo controlava la presó de Puente Grande a Jalisco (ja coneguda com a “Puerta Grande”), en aquesta ocasió la seva fuga ha comportat la detenció de 18 persones i la mobilització de totes les policies del país, a més de l’Interpol. Des de la seva arribada a Almoloya, El Chapo es va fer notar liderant una vaga de fam de cinc dies a la qual es van sumar gairebé mil interns per demanar més bones condicions alimentàries i de salut. I no només això: aprofitant la concentració de criminals d’alta jerarquia a l’Altiplano, va convèncer 135 capos perquè firmessin un manifest enviat a la Comissió Nacional de Drets Humans en què es queixaven de les condicions infrahumanes del penal i de les dificultats perquè els seus familiars els visitessin.\nEl narcotraficant també va presentar diversos recursos d’apel·lació per evitar la seva extradició als Estats Units, una maniobra que li hauria pogut servir per guanyar temps per a la seva fuga. El Chapo, un sobrenom que vol dir “el baixet”, coneixia bé la presó de l’Altiplano: ja hi havia estat el 1993, quan el van capturar a la frontera de Guatemala acusat de l’assassinat del bisbe Juan Jesús Posadas. Dos anys després seria traslladat a Puente Grande.\nLa notícia de la fuga del pres més famós de Mèxic va agafar el president Enrique Peña Nieto i tot el seu gabinet en ple vol en direcció a França per a una gira d’estat que durarà fins al 17 de juliol. Peña Nieto va decidir que el secretari de Governació, Miguel Ánguel Osorio Chong, tornés a Mèxic per gestionar la crisi. Les crítiques de tots els partits per aquest moviment han sigut dures, i han demanat la seva dimissió per un fet que afecta greument l’estratègia de seguretat del govern. De fet, Peña Nieto havia declarat fa uns mesos en una entrevista televisiva que “seria imperdonable” que El Chapo es tornés a escapar.\nTot i així, la gira de Peña Nieto és important per restablir les relacions amb el govern francès, gairebé nul·les arran de l’escàndol del cas Florence Cassez, una noia francesa condemnada injustament a sis anys de presó per segrest i alliberada el 2013 per la Cort Suprema.\nLa societat mexicana ha rebut aquesta notícia amb la desolació habitual de la impunitat criminal i les bromes i befes a les xarxes socials, a l’estil de “Si saben que em fugo, per a què em tanquen?”. En tot cas, la llegenda d’El Chapo s’acaba d’engrandir de manera incommensurable. Si Peña Nieto havia aconseguit eliminar el seu rostre de la iconografia nacional, ara ha retornat amb més força que mai. Els mitjans mexicans s’han fet ressò fins i tot de la piulada a Twitter del fill d’El Chapo, Iván Guzmán, de fa cinc dies: “Tot arriba a qui sap esperar”.\nEnemic número u dels Estats Units, a l’altura d’Al Capone\nLa fuga de Joaquín Guzmán Loera suposa un duríssim cop a la política de seguretat del president Enrique Peña Nieto, que s’havia vanagloriat de la detenció de gairebé tots els capos importants del país. El Chapo, nascut a la població de Badiraguato el 1957, és líder del càrtel de Sinaloa, el grup de crim organitzat més potent de Mèxic i responsable de 3.000 morts al país en els últims anys. Amb connexions en 54 països, entre els quals Espanya, controlen el 30% del tràfic d’estupefaents cap als Estats Units. A la ciutat de Chicago, Guzmán Loera ha sigut declarat enemic públic número u, títol que havia estat en desús des del 1930 amb el gàngster Al Capone. El seu càrtel té operacions de blanqueig concentrades a l’Amèrica del Sud i el 2013 El Chapova ser posicionat com el 67è home més poderós del món a la revista Forbes. Els beneficis del càrtel de Sinaloa són comparables amb els d’empreses com Facebook, amb un ingrés anual de 3.000 milions de dòlars.\nLa carrera criminal d’El Chapo va començar amb 23 anys, amb els germans Félix Gallardo, reis de la coca a la dècada dels 80, i amb qui s’enfrontaria després. Va saltar a l’escena pública l’any 1993, quan se li va atribuir la mort del bisbe Jesús Posadas en un tiroteig entre grups rivals a l’aeroport de Guadalajara. Té fama de seductor i venjatiu, i compta amb cert suport popular entre els camperols de la serra de Sinaloa.\nMèxic cessa tres alts funcionaris de presons per la fugida del Chapo\nUn nou vídeo mostra la passivitat dels vigilants del Chapo quan fugia de la presó


Gill UV Tec Polo Blau comprar i ofertes a Waveinn\nEnhorabona, has trobat la millor oferta per Gill UV Tec Polo. A waveinn trobaràs el millor equipament esportiu de nàutica i pesca. I també podràs rebre els millors consells i recomanacions del nostre equip d’experts en nàutica i pesca. Posem al teu abast tota la informació dels productes, característiques tècniques, opinions d’altres clients, etc. perquè puguis escollir exactament el producte que necessites. I et facilitem varis filtres perquè comparis les ofertes en milers de productes de Protecció tèrmica i uv.


Ports licita el projecte constructiu d'una b... - Govern.cat\nquery_builder 29 març 2021 11:00\nEs construirà un edifici de dues plantes autosuficient energèticament que acollirà els serveis de l’Escola de vela i les activitats nàutiques, amb un pressupost de 935.000 euros\nEl port de Sant Carles la Ràpita està ubicat dins de la badia dels Alfacs, un entorn natural que permet gaudir de condicions òptimes de recer que juntament amb una climatologia favorable permet desenvolupar activitats relacionades als esports nàutics tot l’any. Aquest port acull 1.825 amarradors esportius que el posicionen com a líder en activitat nàutica a la demarcació de Tarragona. Aquests atributs han estat el marc idoni per decidir fer un base nàutica que ha de ser un centre de referència de serveis nàutics d’oci, esport i competició a la badia dels Alfacs, que promocionarà el port, la ciutat i les Terres de l’Ebre a escala internacional. Ports ha licitat el projecte constructiu de l’edifici que acollirà la base nàutica per pressupost de 935.000 euros i un termini d’execució de nou mesos.\nEl centre ha d’acollir els serveis de l’Escola de vela i de les activitats nàutiques (paddle surf, kitesurf, windsurf, caic...). Amb col·laboració amb l’Ajuntament de la Ràpita es farà una activitat formativa de vela curricular per a tots els alumnes de centres docents del municipi, aquesta és una línia estratègica que també s’alinea amb el nou Pla de ports, a punt de la seva aprovació definitiva, per promoure la nàutica de base a les escoles i els centres nàutics.\nEl director general de Ports de la Generalitat, Joan Pere Gómez, ha celebrat la licitació del projecte i ha dit: “Invertirem 935.000 euros per construir un centre de referència al port de la Ràpita que promogui el territori i Catalunya arreu del món, que ajudi a desestacionalitzar l’activitat nàutica i a fomentar la nàutica de base”. Gómez ha afegit: “La bona col·laboració que hi ha entre les dues administracions ha estat clau per portar endavant aquest projecte que ha convertir el nou centre d’activitat nàutica en un nou pol d’activitat econòmica per al municipi i el conjunt de les Terres de l’Ebre”.\nL’alcalde de Sant Carles de la Ràpita ha explicat: "La Badia dels Alfacs és el marc incomparable i immillorable per a la pràctica d'esports nàutics, i és per això que la col·laboració entre Ports de la Generalitat i l'Ajuntament de la Ràpita farà realitat el projecte necessari per acabar convertint la Ràpita, la Badia dels Alfacs i les Terres de l'Ebre en el referent nacional en esports nàutics". Caparrós ha afegit: "Molt satisfet del projecte que impulsa Ports de la Generalitat i convençut que serà un projecte de desenvolupament estratègic per al nostre municipi i per al nostre territori".\nL’estructura de l’edifici estarà format per una planta baixa i una planta pis. La planta baixa tindrà dues zones, un espai cobert on s’ubicaran les oficines, els vestidors, els serveis i altres recintes de la instal·lació als quals s’accedirà a través d’un un porxo cobert, així com un espai descobert per emmagatzemar les embarcacions. La planta pis acollirà aules, una sala d’actes i serveis. El voltant del centre s’urbanitzarà per aconseguir un entorn agradable, compatible mb l’activitat i des d’on es puguin contemplar totes les activitats lligades al centre.\nAquest ha de ser un edifici autosuficient energèticament que funcionarà amb energia solar i tindrà zero emissions de CO2 a l’atmosfera. En aquest sentit, s’alinea amb les línies estratègiques de l’Agenda Verda i del Pla de ports Horitzó 2030 que ha de convertir els ports en instal·lacions autosuficients energèticament mitjançant energies renovables.\nImatge virtual de la futura base nàutica del port de Sant Carles de la Ràpita 622\nImatge virtual de la futura base nàutica del port de Sant Carles de la Ràpita 2 1362


Autocet Research | Controlador .INO\nYou are here: Home / Aparador (news) / Automatismes / Controlador .INO\nEl Controlador .INO és un Autòmat d’aplicació per a seqüenciar processos de Mesura i Instrumentació en general.\nEstà estructurat com un PLC amb Entades i Sortides que es poden connectar externament per mitjà de bananes de 4mm. A les imatges és tracte d’una composició on el .INO és connectat internament amb dos mòduls eurorack més i un tercer de base de connexió per al component a provar.\nEl primer mòdul, esquerra, és el controlador confeccionat amb un Arduino UNO, amb cablejat experimental. El segon mòdul, EI és un ohmetre especialitzat en la mesura de contactes resistius, la informació proporcional és transmesa al .INO internament. El tercer mòdul, PSU-I és una font d’alimentació controlada per tensió, potenciòmetre vermell, amb limitador de corrent, incorpora la funció de conversió de PWM a tensió proporcional que fa de consigna de tensió i és també connectada internament.\nNo incorpora instruments de mesura, aquests han d’esser connectats externament. En el seu lloc incorpora comparadors de tensió, on amb el gir dels potenciòmetres, de color blanc, es pot tenir una idea aproximada del valor de tensió present en el mòdul.\nEl potenciòmetre CTRL (vermell) permet realitzar la prova d’histèresi manualment.\nL’activació manual a tensió nominal es fa pel polsador verd. El controlador .INO entrega una tensió PWM que és sumada a la del CTRL. Per aquest motiu CTRL ha d’estar a cero per aquesta prova.\nEl cicle automàtic per a la prova de vida s’inicia pel polsador blau, Automàtic.\nEl polsador groc atura la rampa durant el cicle automàtic de forma manual. Al tornar a polsar el botó blau continua la rampa des del darrer valor on s’havia aturat.\nEl led blau (13) fa de balisa d’estats de la CPU. Un senyal polsant d’un segon mostra l’estat normal operatiu. Per recuperar el cicle de treball amb esborrat de variables cal polsar el botó negre de RESET.\nAutòmats Programables Le Grafcet


La Generalitat premia 5 establiments centenaris de Girona - Diari de Girona\nLa Generalitat premia 5 establiments centenaris de Girona\nTambé el Gremi de Flequers per 'És farina de Girona'\nddg 10.07.2017 | 21:26\nEl Gremi de Flequers de les Comarques Gironines ha rebut el Premi a la Millor Iniciativa Comercial Col·lectiva Sectorial pel projecte "És farina de Girona". Aquesta categoria dels Premis Iniciativa Comercial distingeix les iniciatives sectorials que suposin millores en els serveis al client i que impliquin l'increment de la rendibilitat de les empreses associades\nPel que fa als Premis als Establiments Comercials Centenaris, dels 35 guardons lliurats enguany, 5 són de les comarques gironines. Concretament, la Ferreteria Can Jombo, de Sant Hilari (La Selva), i el Forn de Pa Pastisseria Figueras, de Banyoles (Pla de l'Estany) han estat distingits dins la categoria d'establiments amb cent anys.\nEl llistat es completa amb Can Burguet, de Blanes (La Selva); la Carnisseria Roca, de Ventalló (Alt Empordà), i Fill de J. Callol i Serrats, de l'Escala (Alt Empordà), que han rebut la distinció en categoria especial pels seus 150 anys d'història.\nEl president de la Generalitat, Carles Puigdemont, acompanyat del conseller d'Empresa i Coneixement, Santi Vila, lliura avui els Premis Nacionals a la Iniciativa Comercial i als Establiments Centenaris de Catalunya. Els Premis, que arriben enguany a la seva dissetena edició, són el reconeixement del Govern a les iniciatives més innovadores del comerç urbà de proximitat. També s'ha reconegut als establiments comercials amb més de cent anys d'antiguitat i activitat ininterrompuda al servei del comerç. L'acte es fa aquest vespre al Palau de la Generalitat, i compta també amb la presència de la directora general de Comerç, Muntsa Vilalta, i del gerent del Consorci de Comerç, Artesania i Moda de Catalunya, Miquel Rodríguez.\nJaume Asens desautoritza la seva cap de llista a Girona.


Bona nit i tapa't: Cadenes\nmenta fresca 10 de març de 2010 a les 22:20\nTenir cadenes... mentre no sigui por a viure, a ser lliure. No es facil pero paga la pena.\nVeig que has fet molts canvis en el teu blog, ja veus, jo mateixa ja ni tant sols hi escric en el meu i tu vas i en fas un altre de nou.\nDigues que si!!!\nJudith 10 de març de 2010 a les 22:30\nSempre he pensat que el primer pas per saber el que volem,per sentir-nos com desitgem el tenim a dins nostre.Oh sigui que a veure quan ens n'anem d'excursió cap endins^-^...\nCarme Rosanas 10 de març de 2010 a les 22:33\nTot té un preu... i mai no es pot tenir tot, la llibertat té un preu i les cadenes també tenen contrapartides que per això les acceptem. I jo cec que ditingir voler i poder sempre acostuma a ser una llarga feina. I a vegade s els que més creuen que ho distingeixen són els que menys ho fan.\nTambé penso que hi ha llibertat a molts nivells diferents, que molt poques persones són lliures del tot. Potser ningú. Es tracta de trobar el nostre nivell, el que ens va bé, allà on ens adaptem millor. On ens trobem còmodes.\nCarquinyol 10 de març de 2010 a les 22:42\numm.. no sé noi, si tens cadenes millor mirar de trencar-les i que siguis tu mateix qui decideix si, després, t'escapes o no.\nAra bé, la llibertat de la neu té un perill: hipotèrmia !!\nkweilan 10 de març de 2010 a les 23:02\nNo entenc molt bé aquesta reflexió perquè si et sents pres, et sents encadenat...has de trencar les cadenes perquè et sents a disgust però entenc que si dius que t'agraden les cadenes, ja no ho són, perquè estàs a gust. La situació de sentir-te encadenat i a disgust requereix una revolució...al menys jo la faria.\nAgnès Setrill. 10 de març de 2010 a les 23:08\nEl més important és que les cadenes siguin de la mida que pertoca., per això, qui no en te, cal que es mogui començant a pensar a on les pot trobar, doncs les cadenes no venen mai soles. (Saber que hi ha un entrepà amb una llima aprop, ajuda molt a decidir).\nneus 10 de març de 2010 a les 23:09\nHi ha un grafitti a Girona que veig un cop a la setmana i sempre em fa rumiar. És a favor del lliurement de la Núria i hi diu, més o menys: Si encara et penses que ets lliure, és perquè no has volat prou alt per trobar les reixes. No sé si les paraules exactes són aquestes. I cada vegada que ho veig em quedo pensant una bona estona. La llibertat és relativa? és veritat el que diu el grafitti?\nPenso fermament que som lliures mentre tinguem el dret a elegir. Elegim moure'ns, estar-nos quiets, avançar, recular, parlar, callar, seguir d'esma, saltar...\nVas triar acabar la feina abans de disfrutar de la neu, vas triar alçar la cara cap a la nevada, vas triar fer cas de qui et cridava l'atenció sobre el fred... la teva llibertat és aquesta. La teva i la meva i la d'ell i la d'ella i la dels que tenim la sort de tenir aquest privilegi. Podem triar. Podem decidir.\nI ara mateix trio i decideixo enviar-te una abraçada ben forta, forta!\nrits 10 de març de 2010 a les 23:21\nsempre he pensat que la llibertat és el més important que tenim. I en canvi, les teves cadenes m'han fet pensar, i realment en tinc tantes!!!\npotser si que és cert que no acabem de voler/poder desfer-nos de certes cadenes. De vegades, potser, perquè tampoc sabem cap on volem que vagi la nostra llibertat (per por? no n'estic segura), però potser la gràcia està en no deturar-nos, en anar intentant trencar aquestes cadenes dia rera dia.\nPerquè quan gaudeixes d'un instant d'abosoluta llibertat com el que vas experimentar dilluns en sentir la neu, és tan recomfortant!! fa tirar endavant. I fa apreciar el que tenim.\ncomplicat, un tema ben complicat! tots mai acabem de ser lliures. Però tampoc cal viure-ho negativament, al contrari. Hi ha lligams, que potser no et deixen ser tan lliure com voldries, però que tb són necessaris.\nbuf, m'estic embolicant!\nA.C. 10 de març de 2010 a les 23:22\nCom molt bé diu l’Elur, ser lliures és triar. I, tot i que cada dia demostrem un munt de vegades la nostra llibertat, no sempre és fàcil. Per prendre decisions més importants potser ens cal més temps, pensar-hi, valorar... no sé. De fet, tampoc sé molt bé a que et refereixes... però el que sí sé és que el dia que decideixis fer us d’aquesta llima que vols trobar, obriràs l’entrepà i allí serà.\nGoculta 11 de març de 2010 a les 0:07\nVolgut, volgut. Passi per casa meva que tinc una cosa que potser li agrada, en relació al seu post.\nfada 11 de març de 2010 a les 0:21\nEm sembla que no estic en condicions de donar-te cap consell en aquest aspecte. Fa uns quants mesos que em debato entre el no vull i el no puc, entre la seguretat de les cadenes i la incertesa de la llibertat. Desitgem-nos sort!\nElfreelang 11 de març de 2010 a les 0:56\nles cadenes ens les posem nosaltres mateixos i de vegades no ho fem volent ..no és tan senzill ....\nMet 11 de març de 2010 a les 7:27\nLes cadenes són arreu, i a vegades se'ns instal·len sense adonar-nos-en. Les pitjors són les que bloquegen les neurones... les més invisibles i resistents.\nCrec que les cadenes imposades són dignes de ser anomenades així, les cadenes que serveixen per aferrar-se a la vida, com les del cotxes per véncer el glaç i la neu, les hauríem d'anomenar àncores. Ens fixen a un lloc però les enretirem quan ens convé per arribar a un altre port.\nestic massa metafísic, suposo que ho fa el fet de ser català i viure en un país que té un himne en què es parla molt de cadenes però que mai saps quan les tallarà.\nGarbí24 11 de març de 2010 a les 8:40\nTots tenim cadenes, però hem de mirar que ells no sàpiguen que tenim la clau del cadenat per poder-nos escapar de tant en tant.\nsànset i utnoa 11 de març de 2010 a les 8:55\nT'acabo de deixar un comentari ben extens i refflexiu -cosa que a aquestes hores és bastant difícil- i se l'ha mengat el ciberespai!\nParlava de Millets, bigotes, cadenes, societat, etc i ara no sé com comencar-lo...\nsànset i utnoa 11 de març de 2010 a les 9:03\nCom va dir aquell: “la llibertat és un estat d’ànim”. Suposo que no ho deia de forma literal. Li hauríem d’anar a dir al Bigotes que, si vol, serà lliure com un Millet qualsevol.\nConyes a part, les cadenes que carreguem habitualment són cadenes que ens autoimposem. La societat ens les imposa, però també ho fem nosaltres mateixos. Aquestes cadenes són sinònim d’un relaxament social que és felicita amb autocomplaença per preferir un monòton encadenament que qualsevol anhel de llibertat. En general, hem deixat de ser valents i constants, i ja ens està bé estar on estem, perquè la cerca de llibertats implicaria treure’ns aquestes cadenes per acabar tenint-ne unes altres. I aquestes altres no sabem com serien!\nÉs una llàstima que la cosa vagi així. Però, des de molts vessants ja ho veiem ben clarament. L’escrit d’ahir de la Utnoa n’és un exemple. Ens hem d’estar preguntant sempre “per què?”. Per què va tot com va? Va així, simplement, per autocomplaença. I aquesta autocomplaença comporta que no vulguem anar a més, perquè venim de molt menys. Per què no aspirar? Prendre decisions és una decisió difícil. I què? més difícil hauria de ser quedar-se quiet i no voler res més que el que podem agafar des del sofà estant.\nM’ha agradat la teva reflexió!\nneus 11 de març de 2010 a les 9:44\nfe de rates: allà on poso 'lliurement de la Núria' hauria de dir Alliberament... i és que no sé pas on tinc el cap, bé ahir el tenia a França... jijiji... perdona la rata, sort que tens gats.\nLaura T. Marcel 11 de març de 2010 a les 10:15\nPotser no diré res de nou que ja no hagin dit, reflexions molt, molt interessant i molt, molt certes. Tots tenim diverses cadenes, unes imposades i altres consentides, inclús algunes autoimposades. Unes no les trenquem perquè no podem i altres perquè ja ens estan bé, inclús ens poden servir com a excusa per certes coses... total que la graella de variables és immensa. Però crec que les cadenes que ens poden fer mal tenen data de caducitat i hem de ser prou valents per saber-la controlar. Podem aguantar-les fins un cert punt i en superar l'umbral del dolor, amb una inhalació de valor, les hem de trencar i alliberar-nos-en. Ara, qui ha dit que sigui fàcil?\nSusanna 11 de març de 2010 a les 13:07\nBufa, quin post! Jo crec que és tan fàcil i tan difícil com decidir si les cadenes que portem som volgudes o no. Dic difícil perquè jo últimament estic molt amb això que dius tu, que no sé si vull o puc o no vull o no puc...\nNo és que jo en sàpiga, però crec que el secret està en acceptar o canviar. I un cop has pres la decisió, no tirar-te enrere...\nCrec que m'estic liant però justament estic de baixa per alguna cosa relacionada amb les cadenes, així que...\nSort a tothom amb les seves! ;-)\nPer cert, que encara no t'havia dit que el nou disseny del blog m'agrada més que l'altre.\nLaia 11 de març de 2010 a les 14:15\nUhm... ostres, aquest és un post en què el primer que em ve al cap en llegir-lo crec que no té res a veure am el que tu has volgut dir, i seguramnt algunes de les coses que diria no tindran res a veur amb el motiu pel qual tu has decidit escriure això.\nSom lliures relativament, cadascú pot prendre les seves pròpies decisions però tard o d'hora, sigui quin sigui el teu camí o la situació en la qual et trobis, toparàs amb alguna cosa que potser et fa recular. Però sí, som lliures. Tenir en ment que estem lligats de mans i peus durant tota la vida i que no podem fer un pas sense que hi intervingui res més que la nostra prpòia voluntat seria molt frustrant i un pèl catastrofista.\nAra bé... el teu post em transmet una mena de necessitat d'estar encadenats. La necessitat de tenir un lligam, un vincle que potser et resta una mica de llibertat per fer certes coses, però que paradoxalment, esculls lliurement estar-hi unit. És una manca de llibertat que has escollit tenir.\nÉs estrany... però a mi m'ha passat, potser perquè sense la cadena notava que caminava enrere. Amb ella, però, podia allunyar-me una mica del lloc on era, però tenia la seguretat de que sempre podia tornar a on havia començat, només seguint les baules de la cadena. Em sembla que tot allò ja ha passat...\nUix, quina metàfora tan rara que he intentat fer. Segurament no s'entendrà res... però per això és una metàfora :P Un petó ben gros!!!!\nAnònim 11 de març de 2010 a les 22:26\nDeslliurar-se de les cadenes en un primer moment pot fer por, però si es té clar cap a on anar la sensació d'aconseguir i fer el que un es proposa és fantàstica.\nJordi 12 de març de 2010 a les 9:33\nI t'hi trobes bé dintre de la presó?? Uff!! No, home no!! Llibertat!!\nannatarambana 12 de març de 2010 a les 11:15\nT'entenc, a mi em passa el matiex.\nNoslatres mateixos ens posem cadenes. Per què? No ho sé. Jo sé que per moltsdec dur una vida avorrida, encadenada a la feina, a la família, a les mateixes amistats, a les mateixes rutines... però jo sóc feliç així. "Necessito" tot això que m'envolta.\nsànset i utnoa 12 de març de 2010 a les 12:43\nAixò és com deixar de fumar, si no hi ha voluntat no farem res!\nPotser et sents encadenat però cal tenir en compte que sempre escollim, sempre, potser no entre totes les possibilitats que voldríem, però si que escollim contínuament. Moltes vegades les nostres eleccions no ens agraden, però són nostres.\nLa llibertat és relativa i condicionada. La voluntat, en part, també. Tenir clar el que un vol i reconduir la vida cap allò que tens clar que vols és un pas molt important per sentir-te lliure.\nMarta M.Q. 12 de març de 2010 a les 15:09\nTots estem lligats, d'una manera o d'una altra. He vist varies fotos molt semblants de gent que s'estirava a la neu, amb els braços ben oberts: una imatge que transmet llibertat i alegria. I tens raó, del voler al poder (o més ben dit, a fer-ho) hi ha un bon tros...\nFerran Porta 13 de març de 2010 a les 17:03\nTorno després de dies d'absència blocàire -coses d'haver-me reinstal·lat, per mil·lèsima vegada consecutiva, a Alemanya- i deu n'hi do el tros de reflexió que em trobo a casa teva, XeXu.\nJo sóc del parer del que comenta l'Albert una mica més amunt: deslligar-se fa por, perque les cadenes, pesades com són, són també un punt de suport; deixar-les anar espanta al començament, però quina sensació més increïblement plaentera, saber on volem anar i, llavors sí, cadenes fora!\nSegur, seguríssim que aquesta sensació l'han viscuda unes quantíssimes vegades. Vols repetir? Decideix cap on, i llença-t'hi!\nXeXu 13 de març de 2010 a les 19:14\nEm sap greu però no em veig capaç de respondre els comentaris d'aquest post. No sé fins a quin punt s'ha entès, però suposo que tampoc pretenia que s'entengués res. Era un post força persona, íntim, que explicava com em sento en un tema molt concret. Sento si no heu sabut de què parlava. Em sembla que la Laia, ha captat alguna cosa que a alguns se'ls ha escapat. No em sorprèn, sovint ho fa. De vegades ens encadenem a coses només perquè no se'ns escapin. Potser ho fem tant per l'altra cosa com per nosaltres, ho fem per mantenir un vincle, un lligam, que per més que seria bo que es trenqués, no volem deixar marxar. Però millor deixar-ho aquí aquest cop. Perdoneu-me, i moltes gràcies per ser-hi fins i tot quan l'escrit és una mica més críptic. No em falleu mai.\nneus 13 de març de 2010 a les 22:46\nveus? tinc els ploms fosos Xexu, ja no capto els teus missatges subliminals... clar que ara dubto de si ho he fet mai ;-)\nPodem triar si volem volar o no, això és l'important. Dóna't prou corda com per volar sense deixar de tenir els peus a terra.\nA.C. 15 de març de 2010 a les 0:04\nJo també, Elur... hem perdut capacitat intuïtiva... :-)\nXeXu 15 de març de 2010 a les 0:11\nA totes dues, Elur i Assumpta, vosaltres sou visitants preferents d'aquesta casa i la humil història d'aquest blog no s'explica sense vosaltres. M'heu encertat tants posts i m'heu acompanyat en tantes situacions que em quedo sense paraules en parlar de vosaltres. No em feu cas, hi ha dies millors i hi ha dies pitjors, i moments en que necessites escriure unes coses i sembla del tot inesperat. Què més donarà que ho entengueu o no, no necessito que ningú ho entengui, només escriure-ho. El més important és que sou aquí. Amb això estic més que feliç.\nA.C. 15 de març de 2010 a les 10:17\nOstres, XeXu... Què es pot respondre a unes paraules tan maques? :-)\nUna mega abraçada!!! :-))\nNúr 17 de març de 2010 a les 12:03\nLes pitjons cadenes són les que ens posem nosaltres mateixos, sense adonar-nos-en i que, després, ens sentim incapaços de treure'ns de sobre. Tinc un amic que ho està passant molt i molt malament per unes cadenes que s'ha posat ell mateix...\nCom en tants altres casos, si no et treus aquestes cadenes tu mateix, no te les traurà ningú.\nNo sé si és el teu cas, estimat XeXu, però m'has fet pensar en això...\nGuspira 18 de març de 2010 a les 20:43\nSegurament si decideixes mantenir-te "encadenat" és perquè saps o sents que encara no ha arribat el moment de ser lliure. Segurament és perquè saps que encara has de "complir condemna", perquè saps que el temps de "dol" encara no s'ha acabat.\nHe parlat d'una manera molt figurativa, però n'estic segura que has entès el que t'he volgut transmetre...\nTemps al temps Xexu, i arribarà un dia que sense adonar-te'n, et veuràs lliure. Els teus ulls tindran una altra visió i ja veuràs com vindran noves sensacions, noves emocions...


Això només és el principi....\nDiuen .... que a la 3a. va la vençuda. Que el 5d8 vermell vilafranquí en prengui deguda nota. El 2013 ha de portar als Xicots ha assolir aquest castell. El 2013 ha de ser l'any de l'eclosió definitiva de la colla cap als castells de 8 i mig. El 2013 ha de ser l'any de créixer, de fer-nos majors d'edat.\nEl món casteller porta un ritme molt fort, molt. Amb la magnífica temporada que hem fet estem en la posició 14 del rànquing....però és que atenció ! De les colles que tenim pel davant, fins a 12 ....han fet el 5d8. Fins a 12 colles !!!! Això és massa. I atenció la 13a., els Cast. de Lleida, han fet un gran intent de 3d9 amb folre..... nanus, això és molt fort.\nRealment el fet casteller està, en global, en el millor moment històric. És cert que no s'han assolit els 10 pisos enguany, però els Minyons s'hi han atrevit, i els han tingut aprop. A més els Verds han fet la millor actuació de tots els temps, la Vella està creixent, amb seny i perseverança, la Joves ha fet un magnífica campanya, la Jove de Tarragona ha completat el 5d9folrat, els Xiquets de Tarragona han fet el primer atac a la gamma extra de nou, mostrant que la tenen a tocar, els Capgrossos en la seva línea, ferms i afiançant, les colles de Barcelona, tremendes (castellers, sants i gràcia), els de Sabadell exultants, Reus renascuts, i Lleida apunt de la glòria dels nous pisos.....i aquí arribem nosaltres, els Xicots de Vilafranca, sorprenent amb una temporada completa, segura, amb paciència, treballant, i començant a recollir els fruits. Començant només. Això és el principi.\nSí, aquesta ha de ser la forma d'enfocar l'ecuació xicotera. Aquest any, és el principi, el principi del que han de ser els Xicots al 2013:\n- Una colla de vuit consolidada.\n- Augmentant el nombre de gent als assajos i les actuacions.\n- Poden fer proves de pinyes i folres a cada assaig, de forma solvent, gràcies al gruix de gent.\n- Marcant-nos noves fites...tenim tant camí per recorre...\n- Amb un Canalla valenta, assajada, compenetrada....que s'ho passi bé!\n- Amb un Tronc i una pinya compromesa.\n- Amb actuacions segures i solides.\n- Torre de vuit amb folre\n- 3d9 amb folre\nPodem? tot dependrà de nosaltres mateixos, i sobretot de la capacitat que tinguem per créixes en volum social....allò que diuen de que, quants més serem, més riurem. Quants més serem, més bé assajarem. Quants més siguem....més castells podrem fer. Quants més serem, més Forts i grans seran els Xicots.\nAixò només és el principi.\nAnònim 22 de novembre de 2012 a les 22:27\nEspero que l'encertis com també vas fer-ho l'any passat amb el 3d8.


Aquesta setmana a Espejo público vam presenciar un fenomen curiós: el del col·laborador que durant la temporada regular serveix d’analista polític i a l’estiu t’aporta miscel·lània de farciment.\nÉs el cas de Joan Guirado, periodista especialitzat en política, coneixedor dels passadissos del Congrés, col·laborador freqüent d’ Espejo público i reporter esporàdic del programa en afers del Procés. Quan Puigdemont va sortir de la presó d’Alemanya, per exemple, Guirado formava part dels periodistes que l’esperaven a la porta. Seva és la frase irònica “ Puigdemont sale comido ” advertint Susanna Griso que la cosa anava per llarg, veient que la compareixença del president sobrepassava l’hora de dinar.\nAquest dijous, Joan Guirado, al més pur estil Jekyll i Hyde, va mostrar la seva nova faceta com a cronista de color. L’analista polític es convertia en intrèpid protagonista. Van connectar amb la redacció d’Antena 3 a Barcelona i va aparèixer Guirado amb un aspecte molt diferent de l’habitual. Samarreta llampant, barba d’uns quants dies i el cap afaitat. Volia explicar en primera persona com li havia anat una operació d’implant de cabell en una clínica d’Istanbul. El periodista polític ha decidit combatre la seva alopècia i, per fer-ho, va gravar tot el procés amb el telèfon mòbil per poder explicar la seva experiència a la televisió.\nLa presentadora d’estiu d’Espejo público i la resta de tertulians i col·laboradors van presenciar l’epopeia de Joan Guirado a Turquia. La història la va començar a gravar tot just aterrar a l’aeroport d’Istanbul. Ens explicava que el recollirien i el portarien a la clínica per iniciar tot el procés. Vam veure com li afaitaven el cap, li pintaven la zona de futur creixement capil·lar, li anestesiaven la closca, li implantaven els fol·licles i li embenaven el cap. Després, des de la redacció de Barcelona, ensenyava encara les cicatrius del clatell d’on li havien tret la matèria primera que es convertiria, setmanes després, en mata de cabell uns centímetres més amunt.\nGuirado explicava els avantatges d’aquella intervenció, el cost que li havia suposat, els serveis complementaris que incloïa la despesa, la diferència de preu amb Espanya. Des del plató, col·laboradors i tertulians li feien una mica de broma i fins i tot li van preguntar si acabaria amb la frondositat capil·lar de Puigdemont.\nSe li ha de reconèixer a Guirado la transparència explicativa i, sobretot, que no publicités el nom de la clínica en benefici propi.\nAnalista polític a l’hivern, reporter entregat a l’estiu. Especialista en Congrés en temporada regular, protagonista presumit a les vacances. La dura realitat del periodista autònom, les desventures del freelance que no té mai descans, ni tan sols quan s’implanta cabell. Les circumstàncies de ser periodista al segle XXI: tot s’aprofita, fins i tot l’alopècia, per aconseguir treure el cap.


Comença el seguiment hivernal de ratpenats | EbreActiu.cat, revista digital per a la gent activa | Terres de l'Ebre...\nComença el seguiment hivernal de ratpenats\nEl seguiment pretén aprofundir en el coneixement d’aquestes espècies protegides, que són clau dins dels ecosistemes, ja que són bones indicadores dels canvis que es produeixen en els hàbitats i entorns que ocupen\nEtiquetes natura, fauna\nA Catalunya hi ha detectats 30 espècies de ratpenats. Foto: Pixabay\nAquest gener ha començat el seguiment anual de la població de ratpenats de Catalunya. Els treballs, que es duen a terme coincidint amb la temporada d'hibernació d'aquests mamífers voladors, consisteixen enguany a inspeccionar 15 cavitats, entre les 51 més grans de Catalunya, distribuïdes per diversos espais naturals com el Massís del Montsec, les Guilleries, Collsacabra, l'Alta Garrotxa, i els parcs naturals dels Ports, Cap de Creus, Cadí-Moixeró i Capçaleres del Ter i del Freser.\nEl seguiment pretén aprofundir en el coneixement d'aquestes espècies protegides, que són clau dins dels ecosistemes, ja que són bones indicadores dels canvis que es produeixen en els hàbitats i entorns que ocupen. La importància d'endinsar-se en les comunitats de ratpenats i les seves tendències rau en què juguen un important paper com a reguladores de les poblacions d'artròpodes. Els quiròpters mostren una forta especialització tròfica i es nodreixen gairebé exclusivament d'insectes, fet que els situa al capdamunt de la piràmide tròfica. Així, el seu coneixement és un bon indicador de què passa en el medi natural on es troben.\nEls principals factors d'amenaça detectats en les 30 espècies de ratpenats presents a Catalunya són la destrucció dels refugis, l'ús de pesticides i el deteriorament d'espais naturals per causa de l'acció humana. El seguiment que es posa ara en marxa preveu aportar dades tan bàsiques per a la conservació com el nombre d'exemplars de les diverses espècies, que actualment és encara molt desconegut. Una web engloba els seguiments de ratpenats aquàtics, cavitats, caixes-refugi i hàbitats.\nA Catalunya hi ha catalogades 3.541 cavitats, unes 200 de les quals potencialment d’elevat interès per als ratpenats. D'aquests dos centenars, 51 arriben a més de 500 metres de profunditat. L’accés a bona part d’elles és complex i costós, per la qual cosa cada any es mostrejaran unes 15 –entre coves, mines, avencs, etc.– per catalogar-les segons el seu interès per albergar grans colònies de ratpenats.\nEl mostreig implica inspeccionar durant l’hivern tot el recorregut practicable, per determinar la presència de poblacions hivernants, així com evidències de cria o d’ús durant els períodes d’activitat. En alguns casos, la inspecció integral d’una cavitat no es pot dur a terme en un sol dia, atesa la complexitat i les dificultats tècniques que presenta.\nDurant les visites hivernals es col·loquen termòmetres autònoms en els punts de major interès que permetran conèixer com varia la temperatura a llarg de l’any, i entre anys, i vincular aquestes dades amb les espècies presents i la mida de les seves colònies. Així mateix s’instal·len detectors d’ultrasons que durant tot l’any enregistraran la sortida de ratpenats un capvespre cada setmana, per conèixer com varia l’ús de la cavitat al llarg de l’any.\nAmb aquest projecte es dona resposta als requeriments de la Comunitat Europea sobre la necessitat de conèixer les tendències de les poblacions de ratpenats i als requeriments d'informació per l'administració i la gestió dels espais de Natura 2000, ja que 11 espècies de ratpenats estan incloses en l'annex 2 de la Directiva Hàbitats.\nL'any passat va ser el primer que el seguiment de ratpenats es va estendre a tot Catalunya, amb el suport de la Generalitat de Catalunya, de la Diputació de Barcelona i de la Comunitat Europea a través del programa COST (European Cooperation in Science and Technology), i es va dur a terme una prova pilot en 12 cavitats del Parc Natural del Cadí-Moixeró, l’Alta Garrotxa i el Massís de les Guilleries per posar a punt la metodologia de seguiment, especialment pel que fa al sistema autònom d’enregistrament d’ultrasons. Des de finals dels anys 90 del segle XX l'estudi dels ratpenats ha estat liderat pel Museu de Granollers amb el suport de diferents parcs naturals, permetent crear una xarxa de seguiment a nivell professional i de voluntariat.


De la xina a Kenya-Suzhou Sohologistics CO., LTD.\nInici>Línia de serveis>Línia d'Àfrica>Xina fins a Kenya\nEnviament de la Xina a Kenya\nMolts dels nostres clients tenen la seva base a Kenya, per la qual cosa s’ha convertit en un mercat molt important per a nosaltres. Hem signat tarifes de contractes amb companyies de transportistes com COSCO, OOCL, APL, EMC, MSK i HMM. Aquestes relacions ens permeten oferir unes tarifes de mercaderies molt bones en enviar des de la Xina a qualsevol port del Kenya.\nAmb SHL com a socis, l’enviament de mercaderies de la Xina a Kenya serà molt més senzill, només haureu de deixar els vostres productes amb nosaltres, i nosaltres farem la resta. SHL pretén ser el seu millor transportista de xineses a Kenya. Demana un pressupost millor ara.\nEnviament a granel Ro-Ro / Break a granel de la Xina a Kenya\nSHL pot proporcionar RORO ROROMAFI BREAKBULK per a equips de precisió, vehicles i equipaments pesats de la Xina a Kenya. Podem oferir solucions aturades i adaptades.\nTransport de mercaderies per mar des de la Xina fins a Kenya\nPodem proporcionar tarifes competitives de transport de mercaderies i les millors solucions d’enviament, en funció del vostre temps de transmissió requerit quan s’enviï des de la Xina a un port del Kenya (especialment als ports interiors).\nEnviament de mercaderies aèries de la Xina a Kenya\nEscollirem la companyia aèria més raonable per al vostre enviament segons les vostres necessitats de temps. SHL és la vostra millor solució de desviament de mercaderies per a mercaderies aeri de la Xina a Kenya.\nEnviaments més barats de la Xina a Kenya\nAixò depèn de quantes mercaderies envieu de la Xina a Kenya, si no us apresseu amb una mostra molt petita, podeu utilitzar China Post o expressar com DHL, si teniu més productes, contacteu amb SHL, obtindreu el nostre millor enviament taxa de la Xina a Kenya.\nQuant temps / Quant enviament de la Xina a Kenya\nEnviament de porta a porta de la Xina a Kenya\nJa sigui per necessitats personals o empresarials, podem oferir-vos un servei d’enviament porta a porta, que inclou el despatx de duana a Kenya.\nEl vostre millor transportista de xinesa a Kenya\nProporcionar tarifes de mercaderies aèries i aèries competitives des de la Xina fins a Kenya.\nPrincipals aeroports a Kenya\nL'aeroport de Malindi Aeroport Internacional de Moi\nL’aeroport internacional de Kisumu Aeroport Internacional d'Eldoret\nAeroport internacional de Jomo Kenyatta\nModes d'enviament de la Xina a Kenya\nSempre que importeu de la Xina al Kenya, podeu triar molts modes d’enviament.\nQuin port he d’utilitzar per enviar des de la Xina a Kenya?\nPerquè necessiteu un port que us pugui enllaçar directament amb Kenya\nQuin és el temps total que es porta a enviar des de la Xina a Kenya?\nEn definitiva, podeu tenir en compte totes aquestes qüestions per obtenir tot el temps aproximat que trigarà a enviar des de la Xina a Kenya\nAquests venedors de mercaderies coneixen les regles i reglaments d'importació de la Xina a Kenya


Durant els darrers tres mesos, el nostre equip ha estat seguint el rendiment de quatre estratègies de cartera diferents. Aquests inclouen carteres seleccionades mitjançant l’aprenentatge automàtic de Nomics, CoinGecko, indexació de capitalització de mercat i un simple Bitcoin HODL.\nL’última setmana va ser un bany de sang per al conjunt del mercat, però Nomics encara ha aconseguit mantenir el seu lideratge. Bitcoin continua lluitant en relació amb les altres estratègies de cartera que estem estudiant. Seguiu llegint durant la resta del debat!\n1 Resultats de la setmana 17\n3 Setmana 18 Canvis d’estratègia\nResultats de la setmana 17\nFins ara l’estudi ha estat una barreja constant de xoc i temor. La setmana passada no va ser una excepció. Quan el mercat es va estavellar, vam observar com s’anul·laven els guanys constants de les setmanes anteriors. Tot i que les setmanes anteriors s’havien tornat relativament avorrides per a l’estratègia d’aprenentatge automàtic, Nomics va rebre alguns cops agressius aquesta setmana.\nBitcoin va experimentar una gran caiguda del preu a principis de setmana. Tot i que el preu es va estabilitzar a finals de setmana, el dany ja s’havia fet.\nValor final de la cartera de Bitcoin: 1.166,94 dòlars.\nA causa del mal rendiment de Bitcoin, s’esperava que una cartera basada en un índex ponderat al mercat també experimentés un rendiment similar al llarg de la setmana passada, ja que Bitcoin va mantenir aproximadament 72% del valor de la cartera.\nDesprés de 3 mesos de reequilibrar la cartera basada en índexs, és interessant veure com lentament supera a Bitcoin. Això podria suggerir que el reequilibri d’una cartera amb una gran assignació a Bitcoin segueix sent valuós.\nValor de la cartera de l’índex Top 10 final: 1.241,56 dòlars.\nLa cartera de Coin Gecko va experimentar el segon pitjor rendiment d’aquesta setmana entre les 4 estratègies de cartera diferents que s’estan provant. Això es podria atribuir al rendiment extremadament pobre d’Ethereum, Chainlink i Stellar.\nEls guanyadors més grans seleccionats per l’estratègia Coin Gecko:\nTRON (TRX): +7,37% Els darrers 7 dies\nEthereum (ETH): -22,21% Els darrers 7 dies\nChainlink (LINK): -22,79% Els darrers 7 dies\nEstel·lar (XML): -20,24% Els darrers 7 dies\nCoin Gecko continua sent la segona cartera amb millors resultats des del començament de l’estudi. La setmana passada es va produir una mala selecció d’actius en comparació amb el mercat més gran, però Coin Gecko encara va poder mantenir la seva segona posició.\nValor de la cartera de Coin Gecko final: 1.456,07 dòlars.\nL’estratègia d’aprenentatge automàtic de Nomics ha mantingut el seu lideratge, tot i que aquesta setmana ha experimentat un descens significatiu en el rendiment. Amb un benefici previst de 31,46% durant els darrers 7 dies i un benefici real de -28,57%, podem dir que Nomics no va complir completament les prediccions inflades. Al llarg de la setmana passada, Nomics va ser la cartera amb el pitjor rendiment.\nEls principals guanyadors seleccionats per l’estratègia Nomics ML inclouen:\nBitShares (BTS): +7,30% Els darrers 7 dies\nRen (REN): -48,44% Els darrers 7 dies\nAragó (ANT): -47,66% Els darrers 7 dies\nProtocol de banda (BAND): -35,03% Els darrers 7 dies\nPolkadot (DOT): -30,85% Els darrers 7 dies\nEn general, aquesta setmana em va semblar un bany de sang. BitShares va ser l’únic actiu amb un rendiment positiu seleccionat per l’estratègia Nomics ML. Tots els altres actius estaven molt en vermell.\nValor de la cartera de Nomics ML final: 2.472,82 dòlars.\nL’estratègia Nomics ML ha mantingut un avantatge constant respecte a les altres estratègies des de la segona setmana d’aquest estudi. Tot i que aquesta setmana es va produir un gran desavantatge en l’estratègia Nomics ML, no podem esperar a veure què aportaran les properes setmanes. No ho podem fer per predir el rendiment futur, però els resultats són emocionants.\nNota: L’objectiu d’aquest estudi és avaluar cadascuna d’aquestes estratègies a llarg termini. Encara no podem treure conclusions sobre el potencial a llarg termini d’aquestes estratègies al cap de pocs mesos. Com a resultat, hauríem d’aconseguir aquests resultats amb un gra de sal.\nAmb una disminució de la cartera de –20,33% a Coinbase Pro durant els darrers 7 dies, XTSLabsCBP només ha superat el 4% dels líders de Shrimpy. Això s’esperava en gran part a causa de les males seleccions de Nomics aquesta setmana, tal com vam veure en la discussió anterior.\nSetmana 18 Canvis d’estratègia\nBenefici previst per a 7 dies: +39,94%\nBenefici previst per a 7 dies: +37,25%\n3. Drets de reserva (RSR)\nBenefici previst per a 7 dies: +8,86%\nBenefici previst per a 7 dies: +2,09%\n5. Dòlar nord-americà (USDT)\nBenefici previst per a 7 dies: +0%\nRecordatori: només incloem els actius disponibles a Binance en aquesta cartera. Com que es preveu que només 4 actius tindran un rendiment superior al 0%, això significa que el 60% de la cartera serà USDT aquesta setmana.\nL’estimació mitjana del rendiment és de 8,81% durant els propers 7 dies per a aquesta cartera. Aquesta és una de les estimacions més baixes, si no les més baixes, predites per l’estratègia Nomics ML.\n1. Bitcoin (BTC): assignació del 72,41%\n2. Ethereum (ETH): assignació del 14,76%\n3. XRP (XRP): assignació del 3,8%\n4. Bitcoin Cash (BCH): assignació de l’1,6%\n5. Chainlink (LINK): 1,59% assignació\n6. Polkadot (DOT): 1,43% assignació\n7. Binance Coin (BNB): 1,27% assignació\n8. Litecoin (LTC): assignació de l’1,2%\n9. EOS (EOS): assignació del 0,99%\n10. TRON (TRX): assignació del 0,95%\nNota: Polkadot i Tron són noves incorporacions a l’índex. Aquesta setmana han substituït Tezos i Cardano. Simplement ajustarem les assignacions perquè coincideixin amb els nous percentatges i executarem una única operació de reequilibri.


L’ACA inicia la vigilància i control a les platges d’Arenys | Ràdio Arenys 91.2FM\nSocietat Medi Ambient Dijous 6 de juny del 2019\nL’ACA inicia la vigilància i control a les platges d’Arenys\nL’Ajuntament i la Fundació Pere …\nDemà és l’últim dia per demanar l’ajuda per a lloguer…\nAmb aquesta campanya impulsada per l’Agència Catalana de l’Aigua es vol garantir el compliment de la Directiva Europea d'Aigües de Bany, que estableix els criteris mínims de qualitat que han de tenir les aigües per ser aptes per al bany i detectar possibles episodis de contaminació.\nLes primeres analítiques van començar a fer-se aquest dilluns i divendres es farà arribar a l’Ajuntament perquè les publiqui. Les inspeccions a les platges es faran de manera programada cada quinze dies. En general, la qualitat de l’aigua de les platges d’Arenys de Mar i el Maresme és bona. Només suspèn la platja de la Picòrdia en situacions puntuals, com per exemple, quan ha plogut i ha baixat una forta rierada. La tècnica de l’ACA, Mariona de Torres, ha destacat que, entre altres, es controlen els indicadors de contaminació fecal.\nA més, també es fa un seguiment i un control de les proliferacions de fitoplàncton, la ‘brumera’ que es forma periòdicament i que segons l’ACA és per efectes naturals dels éssers vius al mar. El Cavaió i la Musclera normalment tenen una qualitat ‘excel·lent’ i la Picòrdia a vegades es queda en ‘bona’.\nA partir de Sant Joan qui vulgui també podrà descarregar l’aplicació ‘PlatgesCat’ al seu mòbil on tindrà informació detallada de l’estat de l’aigua i la bandera. Normalment, un miler de persones sol consultar-la cada dia a tot Catalunya.


Gelats i Turrons Llorens | Gelats i Turrons Llorens\nLa botiga Gelats i Torrons Llorens, ubicada a la ciutat de Vilanova i la Geltrú, molt a prop de Barcelona, es dedica des de fa més de 85 anys a la venda de gelat, orxata i torró de gran qualitat.\nGelats i Torrons Llorens va ser fundada l’any 1928 per Francisco Llorens que, com molts en aquella època, va haver de sortir del seu poble, Xixona, per iniciar el que segueix sent un negoci familiar.\nEs va instal·lar a Vilanova i la Geltrú per la seva proximitat a Barcelona. Al principi, va començar amb un carro, oferint el gelat per tots els carrers de la ciutat.\nAmb el temps, va saber guanyar-se la confiança dels seus clients amb esforç i, sobretot, amb la qualitat dels seus productes i va convertir en gairebé una tradició prendre un gelat a l’estiu i els torrons per Nadal. També va convertir l’orxata en l’estrella de l’empresa, ja que prendre una orxata és gairebé obligat si es visita alguna de les nostres botigues.\nEl negoci té ja quatre generacions dedicades a l’elaboració i la venda de torró, gelat i orxata, elaborats amb les millors matèries primeres per mantenir l’alta qualitat dels nostres productes artesanals.\nMés de 85 anys oferint la millor qualitat\niogurt i orxata\nartesans i naturals\nFidels als nostres orígens, fem els gelats amb fórmules antigues, amb el valor afegit de l’artesania i la tradició amb un resultat excel·lent.\nA casa, sempre hem elaborat el torró seguint la tradició familiar. Com que el manipulem a mà, venem el torró artesanal a pes.\nEl nostre iogurt natural és una alternativa excel·lent per cobrir les necessitats de calci en persones amb intolerància a la lactosa.\nLa nostra orxata és una beguda natural feta artesanalment a casa. Amb les millors xufles que es cultiven a Alboraia, València.\nMés de 85 anys oferint\nGelats i Torrons\nRambla Principal, 51\n08800 Vilanova i la Geltrú · Barcelona\nDilluns a Dissabte de 10 a 13:30 i de 17 a 20:30\nDiumenge de 11 a 14\nTelèfon: 938 165 719\nEnvia’ns un missatge al nostre\n© 2016 Llorens Gelats i Torróns


sóc a > Finestreta única > La professió > Col·legiació\nEl Col·legi de Gestors Administratius de Catalunya té com a missió principal prestar servei en interès de les persones col·legiades i de la professió en general. Realitzem un treball constant per conèixer profundament cadascuna de les necessitats dels col·legiats, per tal de garantir-los solucions adaptades als constants canvis socials, legals i tecnològics.\n> Oferir-vos les eines que s’adaptin a les vostres necessitats per desenvolupar la professió amb el màxim grau d’excel·lència.\n> Treballar per obtenir el reconeixement de la professió davant la societat: ciutadans, empreses i institucions.\n> Escoltar-vos, per crear un Col·legi proper capaç d’oferir-vos un servei integral d’acord a la vostra realitat.\nEns adaptem a cada perfil de Col·legiat:\nCom a Col·legiat Exercent us oferim un servei integral que us facilita les eines necessàries per desenvolupar la vostra professió com a GA amb la màxima qualitat, aconseguir per al vostre despatx la màxima agilitat i obrir noves línies de negoci que us ajudin a créixer.\nCom a col·legiat No Exercent, no esteu en actiu com a professional GA, però podeu gaudir de la possibilitat d’estar en contacte amb la professió, estar vinculat al Col·legi, preparar-vos per a un futur com a Exercent, o estar al dia de les novetats vinculades amb la professió per tal que no perdeu oportunitats.\nPRESENTACIÓ DEL COL·LEGI\nUs facilitem informació general del Col·legi, que us podem ampliar amb una visita personalitzada i d’acord a les vostres necessitats. Podeu concertar la vostra cita al correu electrònic mmillas@gestors.cat o trucant al telèfon 93 317 06 86\nUs assessorarem per tal que aconseguiu els màxims avantatges de la vostra professió de Gestor Administratiu.\nPresentació del Col·legi (Power Point)\nSabem que iniciar-se en una professió és difícil, per aquest motiu us ajudem en els vostres inicis i us oferim avantatges continuadament.\nEntre d’altres ara podeu gaudir de:\nPromocions per a Col·legiats Exercents (PDF)\nPromocions per a Col·legiats No Exercents (PDF)\nEn aquest apartat podeu trobar la documentació necessària per col·legiar-vos com a Exercent i com a No Exercent.\nDocumentació Col·legiació Exercent (PDF)\nDocumentació Col·legiació No Exercent (PDF)


Les llàgrimes de Sant Antoni | El Món de Reus\n← Al Món de Reus fem coses\nSempre ens quedarà el Solanas →\nPosted on 16 Març 2018\tby Josep Baiges\nEl Delfí Dols portant a Sant Antoni als Tres Tombs de Reus del 2012. Foto del Màrius Domingo extreta del seu blog “Ca la Gallineta”\nDiria que els sants no ploren. Jo no n’he vist mai cap llagrimejar. També seria difícil. Tots els que conec, de sants, són de pedra picada i de pasta de cartró fusta. I em sembla que els artesans de la imatgeria religiosa encara no han creat l’escultura amb sentiments a flor de pell capaç de plorar per impressionar, en plena pregària, al devot fidel.\nPerò, ves per on, juraria que aquesta setmana Sant Antoni -el Sant Antoni dels rucs, com li dèiem a casa- ha plorat. I amb raó. A principis de setmana moria a Reus el simpatiquíssim Delfí Dols, l’home que s’ha fet farts de transportar-lo amb el seu carro als Tres Tombs de la nostra ciutat. Mai Sant Antoni ha fet tan de goig! Amb el Delfí portant les regnes d’aquell vehicle florejat, sempre rialler, sempre content, contagiant la seva alegria a tots els que l’envoltaven.\nJo als Dolsos (com els anomenàvem popularment a casa) els coneixia de tota la vida, perquè érem veïns de l’estudi del meu pare, al carrer O’Donnell, a tocar del passeig de Prim. Quina grescada que feia sempre el Delfí! Quin personatge més extraordinari! Molt bona gent, ell, la seva dona i els seus fills.\nHo he sabut tard que ha marxat. No ha estat fins aquesta passada nit que, tafanejant a facebook ,he trobat una publicació del seu nebot, el Josep Ramon Piñol Dols, amb una foto dels Tres tombs d’enguany on ja no hi va ser perquè estava malalt. La imatge ha acabat sent premonitòria, perquè és veia el carro sol, sense ningú, i amb Sant Antoni com si esperés l’arribada del seu inseparable conductor.\nÉs ben cert que gent com el Delfí no hi seran mai a la galeria de fills il·lustres de la ciutat. Però figurarà en un lloc molt més important: en el cor de la gent que va tenir la sort de conèixer-lo.\nFins sempre Delfí. I records a Sant Pere. Quina sort que tindrà el nostre patró. Segur que a partir d’ara el passejaràs a ell, un pam bé, de núvol en núvol amb el carro dels àngels.


Canvi de rumb en l’escena artística de Barcelona - El Temps de les Arts\n04 nov. 2019 25 set. 2019 per Conxita Oliver\nLa zona de Montjuïc-Poble Sec, aglutina projectes de pràctiques artístiques contemporànies en noves galeries i espais.\nLa forma de concebre i de consumir art contemporani ha evolucionat molt al llarg dels darrers any i ha passat de valorar el cèntric espai físic a nivell local al projecte singular que obre la mirada a les possibilitats que ofereix la globalització. Les galeries i els espais d’art han hagut d’adaptar-se i innovar els seus plantejaments per fer front a la nova realitat o bé retirar-se de l’escena. Després d’uns anys d’un cert ralentí i esmorteïment, actualment Barcelona i la seva àrea d’influència va reprenent l’empenta gràcies a propostes innovadores i compromeses amb la creació experimental. A tot això hi ha contribuït l’aparició d’espais i de projectes independents i arriscats que han donat un nou impuls al panorama artístic contemporani i que han iniciat una nova manera de treballar amb els artistes. La seva destacada aportació juga un paper clau en la cadena de valor entre la creació de l’artista i la producció/gestió dels projectes que defensen per, finalment, donar-ne la màxima projecció. La ciutat i rodalies agafa també dinamisme gràcies a projectes paral·lels que ajuden a visibilitzar la creació més emergent, facilitant sinergies entre artistes, espais i públic. Són esdeveniments com ara l’Art Nou que enguany ha arribat a la 8ena edició (juny –setembre) amb la participació d’una seixantena d’artistes i 25 galeries i espais o el Barcelona Gallery Weekend que aquest any celebra la 5ª edició (10-13 octubre) amb la implicació de 27 galeries i més de 50 artistes, ambdues de la mà de l’Associació Art Barcelona, amb trenta anys de trajectòria en el sector.\nUn dels nuclis més enèrgics és el de la muntanya de Montjuïc i dreta del Poble-Sec; una de les zones més emblemàtiques de Barcelona, que compta amb multitud d’equipaments museístics i culturals, a més de diversos palaus que han de ser redefinits, com el d’Alfons XIII i el de Victòria Eugènia, situats al costat de la Font Màgica. Potents equipaments com ara el Museu Nacional d’Art de Catalunya, ubicat al Palau Nacional, la Fundació Joan Miró, el CaixaForum, el Pavelló Mies van de Rohe, el Museu d’Arqueologia de Catalunya o Fira de Barcelona que acull fires com Swab (26-29 setembre) que enguany compleix 13 anys; una plataforma per descobrir les propostes artístiques més innovadores, tant locals com internacionals, presentades de la mà de galeries, agents i comissaris. En aquesta edició hi participen 300 artistes i unes 70 galeries de tot el món que aposten pel talent jove i l’emergència. En relació a les arts escèniques, Montjuïc es també un important planter de talent: l’Institut del Teatre al costat del Teatre Lliure i el Mercat de les Flors –la casa de la dansa contemporània-, també el Teatre Grec on cada estiu es presenta el Grec Festival o el mateix castell de Montjuïc on també s’hi desenvolupen activitats culturals. Quant a la música, el Palau Sant Jordi, acull concerts de gran format de grups i d’autors d’èxit internacional.\nCarles Taché. Foto: José Hevia\nUna de les àrees amb més activitat d’aquest centre neuràlgic és el carrer Mèxic, concentrada en l’espai Serrahima, un conjunt industrial, amb esplèndides naus diàfanes, on s’hi allotgen projectes artístics i culturals, posant en diàleg la pràctica artística contemporània amb el patrimoni arquitectònic. En aquestes naus Ferran Adrià desenvolupa un dels projectes més innovadores, el Bullilab, que ofereix nous models d’investigació de futur entre gastronomia, tecnologia i creativitat.\nUn dels primers en ubicar-se en aquest espai industrial va ser la Galeria Carles Taché, en el número 19 del carrer Mèxic, una històrica galeria de Consell de Cent –nascuda el 1986- que el 2015 va decidir reinventar-se i proposar-se noves alternatives. Va veure clar que el paper de les galeries passava per involucrar el públic en l’experiència de l’art i treballar per singularitzar una aposta propera i personal de dinamització del seu entorn més immediat. Calia transmetre la idea de l’art com un bé, no únicament econòmic, sinó com a iniciativa cultural amb una dimensió social i proporcionar un espai d’intercanvi i de coneixement per a l’educació visual. Inicialment va ocupar una amplia nau d’uns 1.000 m2, però recentment ha reduït l’espai de la galeria, tot i que segueix l’aposta pels artistes internacionals consagrats (Michel Joo, Bosco Sodi, Leo Copers, Tony Cragg, Javier Pérez o Keith Tyson) alhora que dóna suport a les generacions més joves (Guillermo Pfaff, Justin Randolph o Adrianna Wallis). Segueix participant en fites anuals com el Barcelona Gallery Weekend (10 octubre-finals desembre), enguany amb Vicky Uslé (Santander, 1981) que presenta l’exposició Borrowed Landscapes, comisariada per Brett Littman, Director de la Fundació Isamu Noguchi i del Garden Museum de Nova York. La mostra es basa en la recent visita de l’artista al Japó, experiència que l’ha portat a realitzar un jardí interior per transmetre l’intercanvi de cultures.\nEn el mateix complex ha nascut aquest 2019 la Galeria Alalimón (Carrer Mèxic 19) sota la idea que la unió fa la força. Les gestores d’aquest projecte són dues galeristes fundadores d’Art Deal project (Isabel Lázaro) i El Catascopio (Rebeca Méndez) que s’uneixen per iniciar un projecte d’intermediació i treballar de forma col·laborativa. La pròpia locució substantiva del nom al alimón significa ‘conjuntament’ i implica col·laboració entre dos. I és que el sector de les arts visuals està portant a terme replantejaments profunds quant a complicitats, sinergies i xarxes de col·laboració. Amb la voluntat d’esdevenir viver de galeries i accelerador de creativitat, és un espai de trobada i dinamització centrat en els gestors i creadors emergents de diferents disciplines. El gran espai d’exposicions de què disposen serà utilitzat per galeries i comissaris independents que vulguin fer estades a Barcelona o iniciar activitat. Igualment atorguen una important presència al llibre d’artista, així com disposen d’un actiu espai de formació per a autors i nous públics. En el marc del Barcelona Gallery Weekend (10-13 octubre) presenten l’obra fotogràfica de Rocío Verdejo que juga amb la simbologia de la memòria femenina connectada amb la naturalesa.\nAl costat mateix, en el número 11 del carrer Mèxic, a l’octubre del 2018, es va inaugurar una nova seu de la Galerie K amb l’objectiu de proporcionar una audiència internacional més àmplia; una galeria d’art modern i contemporani, fundada el 1998 a Staufen, (Alemanya) pel galerista Manfred Kluckert. Des de llavors ha representat tant a artistes consolidats com a talents emergents de diferents països i generacions. Malgrat la seva joventut, Galerie K Barcelona compta amb un ampli ventall d’artistes que ja han exposat a Staufen, factor que li aporta valor afegit, però que no li impedeix donar cabuda a autors catalans i també entrar en els seus processos de producció. Un dels seus objectius és formar part del sistema de les arts visuals de Barcelona, participant en aquest format d’interactivitat i de promoció. En el context de l’Art Nou, fins a finals de setembre, presenten la mostra col·lectiva Distància curta amb obra de Júlia Garcia, Fabià Claramunt, Ana Pulido i Miquel Serratosa i l’exposició de l’artista alemany David Stegmann.\nEn ple Poble Sec, al carrer Ricart número 13, Projekteria [Art Gallery] és una jove galeria amb tres anys de recorregut especialitzada en fotografia contemporània. Meritxell Álvarez aixeca ponts entre el circuit local i la xarxa internacional i aposta per artistes –tant locals com de fora- que, independentment de la seva edat, utilitzen majoritàriament la fotografia com un mitjà d’expressió creativa. Lluita per posar en valor aquest llenguatge en una societat que ens fa consumidors compulsius d’imatges banals i efímeres. Va batejar l’espai amb el nom de Projekteria perquè creu sobretot en els projectes flexibles i oberts que es van adequant a les situacions de cada moment. Coincidint amb el Young Gallery Weekend ha programat l’exposició Trinus del fotògraf Cláudio Garrudo (fins al 24 de novembre), resultat d’una residència artística a bord d’un vaixell de càrrega que navegava cap a un destí incert.\nBen a prop, La Totemika (Margarit, 28), amb un any de vida, és un taller multisciplinari i galeria, dedicada a la pintura, poesia, performance i art urbà. El seus directors, Yuri Rosales i Karen Indesteege, aquest també artista, conceben el projecte en construcció i aventura constant, estenen xarxes internacionals per establir les màximes complicitats. Fins al 27 d’octubre presenten l’exposició Retro futuro de l’artista Pezhamino amb una obra vinculada al graffiti.\nAl carrer Portugalete número 15, Córdova Gallery és un projecte curatorial fundat el 2016 per l’artista i comissari Cory Scozzari. Primer va estar treballant a Viena i actualment ho fa a Barcelona. Consisteix en un espai d’exhibició i en un programa de residència per a artistes internacionals per experimentar la proximitat i endinsar-se en els processos de producció. En general, els projectes estan pensats pel propi lloc que els acull i l’artista fa almenys una part del treball in situ. Els temes que l’interessen són de caire sociopolític i intenta abordar qüestions al voltant de la representació; la identitat i el feminisme; la geopolítica; els sistemes de control o el canvi climàtic i la seva successiva degradació ambiental i social.\nEn definitiva, un circuït que aplega llocs d’experimentació i espais oberts a la participació que estan teixint, amb risc i tenacitat, nous valors per assegurar el desenvolupament de projectes artístics, la difusió de les noves pràctiques creatives i la vivència de l’art a l’espectador.\nEtiquetes Bullilab, Córdova Gallery, Galeria Alalimón, Galeria Carles Taché, Galerie K, galeries, La Totemika, Montjuïc, Projekteria [Art Gallery] Navegació per les entrades


La reforma de la plaça del Poble Romaní busca endreçar usos i guanyar verd i accessibilitat - L'independent de Gràcia\nDivendres, 25 de setembre de 2020 a les 23:15h\nLes obres, el 2021, es limitaran si hi ha Festa Major i no es preveu el bust del cantant Moncho per l'absència d'una petició formal\nLa reforma de la plaça del Poble Romaní es fixa per al 2021. Foto: cedida\nL'abril de 2017, quan es va engegar el procés participatiu per definir la reforma de la plaça del Poble Romaní, l'ambient estava escalfat al barri. "Si hi poseu un pipican, començarà la Tercera Guerra Mundial", es va arribar a sentir a les reunions per boca de membres de la comunitat gitana. La irritació tenia raons de pes: episodis de gossos deslligats havien acabat amb infants en perill i baralles entre els adults.\nTres anys més tard, amb les aigües més calmades, la comissió de govern de l'Ajuntament va aprovar inicialment dijous passat el projecte executiu de les obres, que engegaran l'any 2021 i que obligaran a aixecar la meitat de l'actual plaça amb la redistribució de les actuals àrees de petanca i d'esbarjo per a gossos, la ubicació d'un nou espai d'estada central i una nova àrea de jocs infantils (que encara s'ha de pactar en contingut). Cada espai estarà delimitat per tanques "per minimitzar el conflicte entre els diferents usos", diu la memòria.\nDesprés de l'estira-i-arronsa del debat i havent acceptat finalment la comunitat gitana el manteniment de l'àrea de gossos, aquesta es reubicarà més reduïda i més allunyada de la part posterior dels habitatges del carrer Puigmartí, fet que també havia comportat queixes dels veïns. L'àrea de petanques no quedarà tan encaixonada en aquest tram de mur i l'entrada a plaça des del casal d'avis estarà dominada per l'àrea de jocs infantils nova i un espai d'estada que anirà salvant els actuals desnivells encara existents.\nEl projecte d'obres, amb una durada de set mesos, especifica que parcialment "caldrà alliberar la plaça" si arriba la Festa Major i la feina no està acabada. L'arrencada, en tot cas, preveu retirar el mobiliari actual, enderrocar el nivell de segona grada i aixecar tot el paviment. També se substituiran cinc dels deu arbres actuals, i en lloc (només als plànols) es parla d'un "arbre representatiu" com s'apuntava en el projecte l'any 2019. Els nous exemplars correspondran a l'arbre de l'amor.\nCol·lateralment, el Districte ha explicat que el debat obert sobre la ubicació d'un bust del cantant Moncho no ha tingut continuïtat perquè ningú ha fet una petició formal a Art Públic. En aquest marc, l'Associació Joves Gitanos demanarà dilluns el rebateig de la plaça com a plaça del Poble Gitano.\nL'expropiació de l'Hospital Evangèlic es tramita\nAquesta setmana també s'ha fet públic la relació de béns i drets afectats per l'expropiació de l'Hospital Evangèlic, al carrer Camèlies, que costarà uns 9 milions. L'Ajuntament i el Consorci d'Educació hi ubicaran el nou institut-escola del barri de la Salut. L'escola Teixidores, ara en mòduls al carrer Encarnació, utilitzarà una part de l'espai.


Sindicalista tarragoní sancionat administrativament en una protesta | L'Accent - Informació i comunicació popular dels Països Catalans\nEscrit per Redacció Publicat el 21/07/2009\nAquesta dimarts a la tarda diversos membres del sindicat CO.BAS s’han acostat a la Subdelegació del Govern de Tarragona per mostrar el seu rebuig “la nou pacte antisocial que estan cuinant el govern de Zapatero i el sindicats grocs CCOO i UGT”.\nQuan un dels presents ha començat a escriure a la façana de la Subdelegació el lema: “Cap rebaixa a la Seguretat Social. Prou reformes antiobreres”, han sortit dos membres de seguretat que l’han retingut fins l’arribada dels Mossos d’Esquadra. Aquests han interposat una sanció administrativa que se li notificarà en breu.\nEn paraules de José Estrada Cruz, secretari d’acció sindical de CO.BAS Tarragona aquesta acció pretenia subratllar que “ens volen imposar un nou pacte antisocial. De nou, els empresaris amb la col•laboració del govern i del sindicats CCOO i UGT pretenen fer carregar als treballadors amb les seves contradiccions. Es queden els beneficis de tots aquests anys de bonança; inclús en anys de “crisi” (2007 i 2008) s’han embutxacat més de 20.000 milions d’euros, mentre incrementen l’atur en més de tres milions amb acomiadaments que els hi suposa un percentatge mínim respecte als beneficis. Sobretot, quan més del 50% de les indemnitzacions es paguen amb diner públic a traves del Fons de Garantia Social.”\nTambé ha afegit que “si no impedim això amb protestes arreu, ens faran empassar el nou pacte que estan cuinant”. Cal recordar que avui el Govern i els sindicats CCOO i UGT estan reunits des d’aquest matí en al Palau de la Moncloa per intentar reconduir el “diàleg social”. Aquest encontre és similar al que van mantenir divendres l’Executiu i la CEOE per intentar acostar les postures entre patronal i sindicats a la recerca d’un acord.\nCategoria: Economia Visualitzacions: 1292


Sant Joan a Ciutadella, per Ricard Ustrell\nFins que no es protegeixi la festa del turisme massiu, qualsevol revisió de la tradició serà vista com un atac directe\nDimarts, 18/06/2019 - 23:00\nEstic enamorat de les festes de Sant Joan a Ciutadella. Són dies on adoro un noble i un capellà que, acompanyats de més caixers i cavallers, em fan passar les dues millors nits de l’any. Hi vaig entrar de la mà de ciutadellencs. Al principi preguntava i ells m'explicaven, fins que vaig estudiar-me els protocols on es detalla amb religiositat la festa, des dels vestits fins a la música. És impressionant. Ho fan igual ara que fa cent anys. I aquesta és la gràcia de Sant Joan: el present mai no altera la tradició. Tot i que el turisme estigui trinxant-ho.\nNo és nou. Si Sant Joan cau en cap de setmana, l’illa es desborda de catalans i mallorquins, incloent el turisme de borratxera, gent que sua masclisme i imperialisme i entra a cases sense permís o perd el control amb els cavalls. Això ha provocat en els darrers anys –i degut a un accident mortal– protocols durs de seguretat que fan, per exemple, que hi hagi ciutadellencs que no pugui anar als jocs d’Es Pla, un dels moments més màgics.\nPer això, quan algú intenta plantejar algun tipus de canvi no volen sentir-ne parlar. És precisament una reacció defensiva al que genera el turisme. Els que hem sentit profundament Sant Joan viviem les festes amb molt de respecte, mirem de no interferir en els debats, però em sumo al que demanen de fa anys: que no deixin entrar tanta gent a l’illa durant les festes. Si es regulés el turisme, no caldrien plans tant restrictius de seguretat. Seria un acte reparador per generar confiança entre l’Administració i el santjoaner, i aleshores es podrien proposar altres debats que són necessaris en qualsevol tradició. Penso en un que urgeix: el de revisar el paper de la dona. Un tema que quan intento treure genera molt malestar.\nTinc la percepció que fins que no es protegeixi Sant Joan del turisme massiu, qualsevol revisió de la tradició serà vista com un atac directe als seus records, emocions i avantpassats. I un sentiment, quan es fereix, no es repara. Estic amb Ciutadella.\nQuatre ferits en les festes de Sant Joan de Ciutadella\nTemes: Balears Sant Joan


El Grau de Gandia comptarà en un mes amb un nou tanc de tempestes contra inundacions - Diari Serpis\nEl Grau de Gandia comptarà en un mes amb un nou tanc de tempestes contra inundacions\n· La inversió ha superat 1, 2 milions d’euros i ha estat realitzada des de l’empresa Actuacions Ambientals Integrals\n· El nou dipòsit evitarà l’abocament de residus al riu Serpis i a la zona de la platja de Venècia\n· José Manuel Prieto: “En una situació de canvi climàtic com la que vivim es fa més necessària que mai una inversió d’aquest tipus”\nL’alcalde de Gandia, José Manuel Prieto, ha visitat aquest matí l’execució dels últims detalls de l’obra de construcció d’un nou tanc de tempestes de què disposarà la ciutat i que beneficiarà a la zona del Grau. Prieto ha assistit acompanyat el vicealcalde de Gandia, Josep Alandete; el regidor Miguel Ángel Picornell, així com pel CEO d’Aguas de Valencia, Dionisio García Comín i integrants de l’empresa encarregada de la construcció de la infraestructura.\nLes obres, que quedaran enllestides en un termini aproximat d’un mes, han comptat amb una inversió d’1.220.436,15 € i han consistit en la construcció d’un dipòsit de 1.600 m³ de capacitat Anti Descàrregues de Sistemes Unitaris (DSU), per recollir, contenir i emmagatzemar les aigües pluvials a la zona.\nLa construcció d’aquest dipòsit està inclosa en el Pla Director de Clavegueram desenvolupat per Actuacions Ambientals Integrals, i busca evitar l’abocament d’aigües mixtes pluvials i residuals al medi natural, mitjançant la intercepció del col·lector de 1500 mil·límetres de diàmetre el sobreeixidor existent a la zona de l’Antiga EDAR del Grau de Gandia. El volum del dipòsit s’ha calculat per garantir la retenció superior al 75% de la massa contaminant mobilitzada per la pluja.\nL’aigua s’emmagatzemarà al dipòsit fins que les condicions d’evacuació de la xarxa així ho aconsellen, moment en què es buidarà el dipòsit per mitjà d’una bomba que elevarà el cabal a un col·lector que desaiguarà per gravetat en el col·lector de Venècia per ser impulsada a l’EDAR Safor-Gandia.\nDesprés de la visita, José Manuel Prieto ha volgut agrair a Actuacions Ambientals Integrals, Aigües de València i l’empresa constructora l’execució de l’obra tot i els inconvenients provocats per la pandèmia. “Aquesta infraestructura suposa un pas més enllà, ja que és una infraestructura que d’una banda discrimina l’aigua separant la qual està contaminada i evitant el seu abocament a riu Serpis i la zona de la platja de Venècia, i per l’altra, contribuïm a pal·liar el problema de les inundacions que en zones com la nostra està provocant el canvi climàtic“.\nL’alcalde ha recordat que aquesta actuació, inclosa dins el Pla Director, incrementa substancialment la capacitat hidràulica del sistema de clavegueram de la platja de Gandia, que actualment compta amb els tancs existents al carrer Sant Jordi, al costat de l’Hotel Tres Anclas i en la plaça de Navarra i incidit que finalitzat l’estiu començaran els treballs de construcció del col·lector de pluvials d’11.000 metres cúbics de capacitat al parc Clot de la Mota que donara feina a 40 persones i que suposa una inversió propera als 9 milions d’euros.\nFinalment, Dionisio García Comín, va destacar que “Gandia és un referent nacional dins del tractament del cicle integral de l’aigua. Donem per fet que quan obrim una aixeta surt aigua, però darrere d’aquest gest hi ha una infraestructura immensa que ha costat dècades desenvolupar. Ara afrontem el repte del tractament de l’aigua que pot contaminar l’entorn i avancem en la seua reutilització“.\n“El camí marcat és clar i sabem quines són les prioritats. Aquestes infraestructures estan amagades, no es veuen, però són essencials per al dia a dia” va finalitzar el responsable de Aguas de Valencia.\nCaracterístiques tècniques del tanc de tempestes\nLes dimensions interiors del dipòsit Anti-DSU són 28 x 15 metres i una alçada lliure de 5,2 metres. Està format per murs pantalla de 0,6 metres de gruix i 16 m de longitud. La solera del dipòsit és de 0,8 metres de gruix amb un pendent longitudinal de l’1% per facilitar tasques de neteja i buidatge del dipòsit. La llosa de cobriment del dipòsit té 0,35 metres de gruix.\nEl dipòsit té un alleujament d’emergència, que quan la cota l’aigua arribe a la cota el llavi de l’abocador situada a 1,8 metres sobre nivell de la mar (cota màxima de l’aigua en el dipòsit), el dipòsit començarà a alleujar l’aigua decantada pel col·lector actual que alleuja el medi receptor.\nEl nou dipòsit disposa d’un equip de retenció de sòlids, per retenir el material arrossegat per les primeres pluges, format per una pantalla deflectora anti-flotant en làmina de polièster reforçat amb fibra de vidre de 10 mm de gruix i 1 metre d’alçada, que davant una pluja molt intensa, si la reixa acumula molts sòlids s’abat no permetent que el sistema entre en càrrega.\nArticle anteriorTavernes instal·la panells solars fotovoltaics a la Casa de la Cultura i la Biblioteca Municipal de Tavernes\nArticle següentMiñana i Plana s’imposen en les 12 Hores de Pàdel Babolat del Club de Tenis Bellreguard\nEl CC Garbí impulsa els entrenaments d’adults oferint una mensualitat gratuïta


Destil.leries Regàs / Centre Cívic Pont Major\n1907 / 2003 (rehab.)\nÚs: industrial / social: centre cívic\nEdifici entremitgeres, adossat a l'església de la Pietat, amb planta rectangular desenvolupada en grans naus. Consta de planta baixa i pis.\nPresenta façana d'obra vista de composició simètrica. A la planta baixa hi ha cinc grans obertures d'arc rebaixat amb brancals de pedra polida i arrodonida i arcs d'obra vista. I a la planta pis, un cos central potenciat per un gran arc rebaixat que recull el nom de l'edifici i les quatre finestres que el segueixen, a banda i banda d'aquest cos hi ha sengles finestres d'arc rebaixat. La façana es remata amb un volat de pedra polida i treballada a l'arc central, i de rasilles als laterals. Els brancals de les obertures són de ceràmica vidriada i pedra polida.\nJuntament amb les Destil·leries Gerunda, poden inserir-se dins la tradició de les construccions industrials i cooperatives catalanes de principi de segle que, bo i adoptant el Modernisme com a estil utilitzen de manera racional i sincera tots els materials de la tradició constructiva popular (pedra, rajol, forja, etc.)\nEdifici projectat per Enric Catà i Catà, amb plànols de 1907, per a Nicolau Regàs (instal.lada al Pont Major el 1870), i acabat el 1908.\nDesprés d'abandonar l'ús industrial, l'edifici ha tingut diversos usos. En els anys vuitanta acollia el local del grup de teatre de carrer Tripijoc i els serveis d'una immobiliària. L'any 2003 va ser rehabilitat per acollir el Centre Cívic del barri del Pont Major. El projecte és dels arquitectes Pere Joan Ravetllat i Carme Ribas.\nAAVV, Guia d'Arquitectura de Girona. COAC Girona 1980.\nAAVV, Guia d'Arquitectura Girona Ciutat. COAC Girona 1996.


Butlletí - Mutuacat | Fem salut, fem país\nQuin tipus d’informació t’agradaria rebre? *\nAssegurances d’esport i lleure\nMutuacat farà servir aquestes dades per posar-se en contacte amb tu i informar-te de les novetats, tant corporatives com de descomptes o campanyes, de la mutualitat. Si us plau, indica’ns com ens podem posar en contacte amb tu:\nPots canviar d’opinió quan vulguis, donar-te de baixa, canviar les preferències a cada correu que rebis nostre o posant-vos en contacte a comunicacio@mutuacat.cat. Tractarem les dades amb respecte. Per més informació sobre la nostra política de privacitat, si us plau, visita la nostra pàgina web. Clicant el botó, acceptes que processem les teves dades d’acord amb els termes escollits.\nCada quan vols rebre el nostre butlletí ? (obligatori)\nQuan hi hagi notíciesMenys d'un cop a la setmanaMenys d'un cop al mésUn resum de l'any\nNo volem que sigui una molèstia i ens volem assegurar que totes les comunicacions seran importants per a vosaltes\n*Si us plau, abans de continuar llegeixi atentament la política de protecció de dades.


Costambar Puerto Plata República Dominicana - Ofertes d'hotels amb els MILLORS DESCOMPTES EN LÍNIA\nVeure tots els 83 allotjaments a Puerto Plata.\nCostambar, Rey Fernando, 8, Puerto Plata, Puerto Plata, República Dominicana, 57000 - Veure al mapa\n"Upon arrival the Concierge person, Mariano, was very profess..."\nApartament 1 Habitació amb Aire Condicionat (One-Bedroom Apartment with Air Conditioning)\nConvenientment situat a Puerto Plata, Costambar és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Costambar asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de express check-in/check-out, transport hotel/aeroport, habitació familiar, servei de bugaderia, biblioteca.\nA més, totes les habitacions ofereixen una gran varietat de comoditats com ara aire condicionat, balcó/terrassa, ventilador, aparell de televisió LCD/pantalla de plasma, TV satèl•lit/cable per satisfer els clients més exigents. Durant el dia podeu gaudir de l'atmòsfera relaxant de camp de golf (a 3 km), piscina exterior, pistes de tennis, jardí. Costambar és la vostra destinació si buscau allotjament de qualitat a Puerto Plata.\nPlease note that the pool will be closed for renovation works from June 11th until June 13th, 2017.\nTots els tipus de viatgers (120) Parelles (45) Viatgers en solitari (20) Famílies amb infants petits (28) Famílies amb infants grans (8) Grups (19)


Llibres Artesans a LA NAU 2018, Mostra de Llibres d'Artista\nUn dels objectius del "La Nau", Mostra de Llibres d’Artista Autoeditats, és apropar el món de les arts del llibre i crear un espai de trobada. Llibres Artesans hi participarà amb obres de Ferran Cerdans i Eva Elias. Divendres 13 i dissabte 14 d'abril. AMICS DE LES ARTS I JOVENTUTS MUSICALS. Sala Joaquim Cardellach. Carrer del Teatre, 2. Terrassa.\nL’horari d'obertura al públic serà: divendres de 15’30h a 20’30h i dissabte d’11h a 20’30h.\nEn aquesta cita podreu veure les novetats de Llibres Artesans però també reedicions d'alguns clàssics del projecte literari. Una de les novetats és el número 7 de la revista d'autor Un Mar Degota. Les persones que hi esteu subscrites podreu passar a recollir el vostre exemplar. També seria un bon moment, si teniu el llibre anual pendent, per escollir el vostre llibre manuscrit!


OPCIÓ DIAMANT CURSOS/TALLERES\nCarrer de l’Or, 6 baixos\nTel. 935 519 374\nCursos de Calçat, Costura, Patronatge, Dibuix i Pintura\nEns hem especialitzat en aquestes disciplines.\nVenim ensenyant diferents tipus de tècniques artístiques i artesanals des de la nostra Argentina natal, Itàlia i des de fa 10 Anys aquí a Gràcia cor artístic de Barcelona. Tot va començar a la Universitat Nacional de Rosario (Escola de Belles Arts) on ens vam conèixer i vam compartir el nostre amor pel fer i el teatre, que va resultar ser el nostre fil conductor primer les escenografies per a grups independents i després vestuari i indumentària. És així com arribem a la confecció de roba, calçat i complements.\nAvui dedicat en exclusiu a l'ensenyament d'allò que hem estudiat i après en el nostre caminar. El que volem és oferir-un lloc que sentis propi i puguis desenvolupar-te creativa i tècnicament "Per què l'aprenentatge, es produeix des del fer i el compartir"


Harmònics en una membrana\nEn aquesta experiència utilitzarem un pandero per vore les ones estacionàries que es poden generar en una membrana. Comprovarem que aquest fenomen sols es produeix per a determinades freqüències.\nEl material necessari es el següent:\nUn equip multimèdia (parella d'altaveus que es connecta a l'eixida de so de l'ordinador).\nDos trossos de goma bromera grans dels què s'utilitzen per embalatge (o qualsevol material que puga realitzar la mateixa funció).\nUna mica de serradura.\nL'equip multimèdia té dos altaveus. Un d'ells té el control de volum i en el seu interior es troba l'amplificador. L'altre simplement és un altaveu. Aquest últim l'hem de col·locar davall del pandero de manera que quede centrat i estable.\nPer aconseguir açò nosaltres utilitzem dos trossos de goma bromera. Un el disposem com a base per a evitar vibracions. En l'altre realitzem un forat en el qual encaixe l'altaveu i el col·loquem sobre l'anterior. Finalment disposem el pandero centrat sobre l'altaveu.\nMuntatge per col·locar un dels altaveus de l'equip multimèdia baix del pandero\nConnectem l'entrada de l'equip multimèdia al generador de funcions o a l'eixida de la targeta de so de l'ordinador. Convé col·locar els dispositius de manera que es puga controlar amb una mà la freqüència d'excitació i amb una altra el volum de l'equip. multimèdia.\nPer poder vore les ones estacionàries que es produeixen en la membrana del pandero distribuïm sobre la seua superfície serradura de la forma més uniforme possible.\nAra és tracta de buscar els freqüències per a les quals apareixen harmònics en la membrana. Et donem els consells següents:\n• És molt recomanable que només funcione l'altaveu que es troba baix del pandero per evitar que el so produït per l'altre altaveu resulte molest. Açò és fàcil si utilitzes un programa informàtic (és deixa a zero el volum del canal corresponent i ja està) però és mes complicat si uses el generador de funcions (és necessari triar la connexió adequada).\n•La resposta del pandero és diferent en fred que en calent. És possible que conforme vages fent l'experiment canvien els freqüències de ressonància i la forma de les ones estacionàries.\n• Has de plantejar-te l'experiment de forma qualitativa. Les freqüències de ressonància d'una membrana no responen a una escala harmònica senzilla (no son múltiples enters de la freqüència que genera el primer harmònic).


Arma 2: Operation Arrowhead | Cavallers del Cel - Comunitat Catalana de Simulació\nThread starter Konrad von Hof\nStart date 28 Juny 2010\nJa el tinc, si algú el vol per descàrrega, a la pàgina www.sprocketidea.com ja l'estàn alliberant!\nDemà passo pel FNAC, Aviam si hi és!!!!! :?\nDemà passo per l'FNAC, que a més sent soci et fan un 5% de descompte.\nCabrons,avui e anat a un parell d tendes i no l trobat :evil: :evil:\nJa l'he provat. I realment és boníssim! No sembla una expanssió, ja que incorpora moltes millores i sobretot molt més realisme. Com el fet de amb el franctirador haver de calcular els metres per ajustar el canó per evitar el descens de la bala per l'efecte de la balística. Les bengales als helicopters per evitar misils A/A. L'efecte de la llum a la nit. Entre moltíssims altres detalls. A part el joc mostre un aspecte molt més professional i madur, tot molt ben posat. Les missions d'entrenament perfectes, tot molt ben explicat, i divertit. L'únic inconvenient, el rendiment, em va exactament com l'Arma 2 abans del pedaç 1.7, però veient el que poden fer amb un pedaç i tinc grans esperances. La veritat, aquest joc, un cop polit ho del rendiment pot ser un dels grans de la simulació táctica.\nJo no he provat l'expansió, però us podeu fer una idea del que opino de l'ARMA per aquest analisis que vaig fer fa un temps.\nEl analisis és quan encara no havia sortit el OFP2 (altra merda). Jo en aquesta expansió no sé que li hauran ficat, però segons sembla en els vídeos, per a quatre coses que ens fiquen, que ja tenim algunes en els addons, ens pretenen vendre la moto. És que odio BIS a mort roblem:\nDime a cap fnac ho tenen.\nAquí en teniu el tel. del Triangle Barcelona. Es directe a gaming 93 3341883. Demà els trucaré abans de anar.\nViper m'he llegit el teu anàl·lisi i veig que li dons molta importància al fet que els de BIS incorporin al joc addons abans fets per la comunitat. Però jo això ho veig quelcom positiu, això vol dir que veuen el que la comunitat vol, i ho incorporan de manera oficial al joc. Això es molt positiu perquè vol dir que la comunitat de jugadors te cert poder a l'hora de polir un producte. Cert també és que té moltes errades i que la IA no és res de l'altre món. Però aquest joc com més es gaudeix és amb el multijugador, treballant en equip.\nPer cert, el M1A1 de veritat si que incorpora radar, o m'equivoco?\nAl Fnac sempre arriba tot tard, fins aquí 10 dies no tindran l'expansió segurament, es com funciona el Fnac.\nEl problema es que BIS nomes inclou 2 o 3 addons, dels centenars que hi ha de excel·lent qualitat que milloren extraordinàriament el simulador, i després de ficar 3 addons que no son ni creats per ells, canviar-li quatre ximpleries gràfiques i ficar-li un per exemple FLIR, t'ho volen vendre com un simulador nou, es que a mi la política d'estafa de BIS no em va Duc molts anys fart d'ells.\nT'equivoques cap tanc te radar, i menys un tan antic com el M1A1. Els radars a l'alçada del terra no funcionen.\nNo ho se. Crec que no. Et Vols comprar un?\nPer cert. Has intentat obrir una illa del anterior?\nLlastima que al final surt després de que la meva noia de Londres. aquesta setmana no el podré testar.\nTens tota la raó. He estat llegint les característiques del M1 Abrams i no té cap radar: http://ca.wikipedia.org/wiki/M1_Abrams\nDe totes maners Viper, i tornar al tema de BIS. Tot i que és cert que t'ho venen com si fos pràcticament un joc nou, també has de tenir en compte, que no clava els preus abusius que altres empreses cobren per exemple per DLC i coses per l'estil. Perfectament una altre companyia podria clavarte ben bé 60 € per aquesta expansió... I amb això no justifico tot ho altre, simplement dic que s'han de tenir en compte tots els factors a l'hora de valorar un producte.\nQue si em vull comprar un M1A1? Doncs mira, estaria bé. Sobretot ara com estàn les coses. :lol:\nCom a anècdota, m'hen recordo un dia que vaig veure pel telenotícies un home a anglaterra que anava a comprar al mercat amb un sherman.\nI no, no he provat a obrir res del anterior, més tard ho provaré i et comento.\nDons esperem al día 1 que son les rebaixes. Jurjur\nM'acabo de posar amb l'Arma II ..... l'aparco i em poso amb l'OA? M'acabo la campanya del II i em compro l'OA? Segueixo amb el II i ja provaré l'OA més endavant?\n-Tranqui, si estas jugant al Arma2 ja veuràs q tens 2 mapes :Chernarus i Utes.\nQuan instalis l'A2ArrowHead tindràs aquests dos mapes més els tres de Takistan i més unitats i una nova campanya.\nSi només t'instales l'A2AW només tindries els tres de Takistan.\nEntrena q d'aquí poc comencem a fer partides :twisted:\nJo si fos vosaltres, us recomano que de moment us centreu en l'ArmA2, i el OA per mes endavant. Ara mateix esta millor optimitzat el original, hi ha mes gent que ho tingui, i l'altre nomes es una expansió. Jo crec que de forma oficial es millor anar tirant amb l'original de moment.\nCreieume, si no els utilitzen es per que la majoria sobrecarregen mes els servers l'arma, no per vergonya.\nBé, doncs ja el tinc i puc dir q em va força bé\nQuants de vosaltres el teniu tb? Val la pena q em posi a editar amb OA o edito amb l'arma2 normal?\nEstava pensant en una partideta de 5 com a molt...\nCabrons q tinc un monaco com el King Kong\nJo suposo k el dimarts amb fare amb ell,jo seguiria amb el arma2 fins k fem unes partidetes?


Comencen les Festes de Sant Isidre\nEl Mercat del Centre acull la tradicional Exposició de Fruits del Garraf. Diumenge, Mercat Noucentista a la plaça del Mercat\nDurant tot el cap de setmana en horari de venda, al Mercat del Centre es pot veure la tradicional Exposició de Fruits del Garraf, que s'organitza cada any en les Festes de Sant Isidre. Des d'aquest matí s'hi mostra una representació dels productes de diverses sínies locals, que enguany s'acompanyen d'una vistosa maqueta en plastilina, obra de Montse Marsé, que representa la tasca de la pagesia vilanovina. Maqueta de les sínies vilanovines\nL'alcalde de Vilanova i la Geltrú, Joan Ignasi Elena, i la primera i el segon tinents d'alcalde, Iolanda Sánchez i Tomàs Álvaro, han visitat aquest migdia l'exposició, acompanyats de diversos representats de l'organització de les festes. També han pogut assaborir una de les coques de la mostra que s'ha obert a les 10 del matí.\nEls actes d'aquestes festes dedicades al patró dels pagesos continuen demà dissabte a la tarda amb l'ofici solemne i un concert de l'Escola i Conservatori Municipal de Música Mestre Montserrat, a la Geltrú. Diumenge hi ha l'activitat més multitudinària i emblemàtica, el Mercat Noucentista, que en aquesta ocasió se celebrarà a la plaça del Mercat.\nFotos de l'Exposició.